**נוהל הליך טיפול בבקשות תצ"ר**

כללי:

התצ"ר ייערך על ידי מודד מוסמך בהתאם להתקנות המקרקעין והנחיות של מפ"י, ויפרט באופן מדויק את החלוקה החדשה שהוצעה בתוכנית שחילקה את השטח למגרשים.

להלן סדר הפעולות והמסמכים הנדרשים להעביר לוועדה המקומית לטובת טיפול ואישור בקשת תכנית לצרכי רישום:

1. תשריט לצרכי רישום ב 2 עותקים.

2. הוכחת בעלות וזכויות ביחס למקרקעין: נסח טאבו עדכני (שישה חודשים אחרונים), אישור רישום.

3. חתימת בעל הזכויות במקרקעין אל מול עו"ד.

אם מדובר עם חלקה עם בעלים מרובים/ בעלות משותפת, יש להחתים את כל בעלי הזכות. אם בעלי שאר הזכויות לא חתמו על הבקשה, יש להגיש לוועדה את המקומית את שמות המסרבים לחתום וכתובותיהם ומס' טלפון.

4. חתימת עורך ומגיש על פי תקנות המדידה.

5. כאשר מדובר על תאגיד/ תאגיד סטטוטורי/ רשות מקומית- יצורף מסמך אישור של עו"ד או רו"ח לעניין בעלי זכות חתימה.

6. יש לצרף מכתב מלווה המנמק באשר לצורך בביצוע האיחוד והחלוקה ולטובת איזה שימוש מבוצע התצ"ר.

7. בגיליון התשריט יש להוסיף מילואות: תרשים סביבה, תב"ע מצב קיים עם סימון גבולות התצ"ר.

8. יש לכלול פירוט הנוגע לחלקות – איחוד וחלוקה, לפי מצב מאושר ולפי מצב מוצע

9. יש לציין ולסמן הפקעות אם קיימות או מתוכננות.

דגשים נוספים: יש לציין נתוני גושים וחלקות ולכלול תרשים התכניות החלות על השטח. לוודא התאמה לתב"ע מאושרת במקום.

הערה: במקרה של סטייה מתב"ע נדרש פרסום התצ"ר להתנגדויות בטרם יובא לוועדה.

בדיקת התצ"ר [[1]](#footnote-1)

|  |  |  |
| --- | --- | --- |
| נושא | תקין/ לא תקין | הערות |
| כותרות המפה: מחוז, נפה, ישוב, שכונה, כתובת, גוש, חלקה, הוכן עבור, מס' סידורי וסרגל ק.מ (ס' 77 תק' המדידות( |  |  |
| חתימת בעל הקרקע / מיופה כוח מאושר ע"י עו"ד/נוטריון |  |  |
| אישור המודד כי הכין את המפה וכי פרטיה מדויקים, בצירוף חתימה ותאריך )טופס 1 תקנות המדידות( |  |  |
| ציון מספר התב"ע שעל פיה נערכה התוכנית |  |  |
| קיום פרטי מדידה: מבנים, נק' בקרה, גדרות, כבישים, מע' מים, מתקני חשמל ותקשורת, שוחות - במידת הצורך |  |  |
| התאמת התצ''ר לתקנון התב"ע |  |  |
| נסח בעלות בתוקף 6 חודשים |  |  |
| מפה מעודכנת ל 12 חודשים |  |  |
| ציון ייעודי קרקע ציבוריים, סימון רוזטה בהתאם לתב"ע תקפה |  |  |
| סימון קו גבול של חלקת הדרך הרשומה, וסימון קו רחוב עתידי ע"פ תב''ע, משני צידי חלקת הדרך הרשומה. |  |  |
| סימון קווי איחוד וחלוקה |  |  |

בברכה ,

יואב פרגו

בודק תכניות ועדה מקומית

עמק הירדן

yoav@j-v.org.il

1. הועדה ראשית להוסיף או לצמצמם פרמטרים ונושאים בהתאם לשיקול דעתה. [↑](#footnote-ref-1)